অচিৰেই গুৱাহাটীৰ ৰাজপথত চলাচল আৰম্ভ হ ’ ব ইলেকট্ৰিক বাছৰ সেৱা।অসম ৰাজ্যিক পৰিবহন নিগমৰ অধীনত চলাচল কৰিবলগীয়া বাছ সমূহ প্ৰথম পৰ্য্যায়ত ২৫ খন বাছ মুকলি কৰা হ ’ ব ।উল্লেখযোগ্য যে মহানগৰীত দ্ৰুত হাৰত বৃদ্ধি পোৱা প্ৰদূষণৰ মাত্ৰা হ্ৰাস কৰাৰ বাবে এনে বাছৰ ব্যৱস্থা কৰা হৈছে ।এই প্ৰদূষণ বিহীন বাছ সমূহত থাকিব ৩০ জন যাত্ৰী বহিব পৰা সুবিধা ।স্মতব্য যে ইতিমধ্যে এই ২৫খন বাছৰ নিৰ্মাণ কাৰ্য্য সম্পূৰ্ণ হৈছে।অহা মে ’ মাহৰ পৰা খানাপাৰাৰ পৰা কামাখ্যালৈ এই বাছ সমূহ চলাচল কৰিব। পশ্চিম গুৱাহাটীৰ ৰাণীস্থিত ১৭৫ চি আৰ পি এফ বেটেলিয়ানৰ উদ্যোগত ৰাইজৰ মাজত ক ’ ভিডৰ সজাগতা সৃষ্টিৰ বাবে ১২ অক্টোবৰৰ পৰা ১০০ দিনীয়া কাৰ্যসূচী আৰম্ভ কৰা হৈছে।১৭৫ চি আৰ পি এফৰ কমাণ্ডেণ্ট সুভাষ চন্দ্ৰ শৰ্মাৰ নেতৃত্বত আৰম্ভ হোৱা সজাগতা কাৰ্যসূচীৰ অহা বর্ষৰ ১৯ জানুৱাৰীত সামৰণি পৰিব। আনহাতে কাৰ্যসূচীৰ লগত সংগতি ৰাখি ৰাণীকে ধৰি কাষৰীয়া অঞ্চলত বাস কৰা ৰাইজৰ মাজত ক ’ ভিড সজাগতা সৃষ্টিৰ বাবে মাস্ক, চেনিটাইজাৰ, চাবোন, আদি বিতৰণ কৰা হয়। তেনেদৰে চাবোনৰে হাত ধোঁৱা পদ্ধতি আৰু সামাজিক দূৰত্ব বজাই ৰখা আদিৰ বিষয়ে বুজাই দিয়া হয়। কার্যসূচীত কমাণ্ডেণ্ট সুভাষ চন্দ্ৰ শৰ্মা, চেকেণ্ড-ইন-কামাণ্ড কে.এল.ধীমান, পৰিদৰ্শক দেশবীৰ সিং, উপ-পৰিদৰ্শক দিলীপ কুমাৰ তিৱাৰী, সহ: উপ-পৰিদৰ্শক বি.কে.স্বামীকে ধৰি বাহিনীটোৰ আন বিষয়া জোৱান সকলে ভাগ লয়।